Ükskord - kui ma arvasin, et esimesel kohtumisel kõik toimib - hakkas mu vestluspartner lihtsalt nutma. Samuti on naised nii minule kui mu sõpradele öelnud, et lähevad WC-sse, aga need on asunud vist mingis teises riigis, sest nad pole siiani tagasi tulnud (NB! M. ja K., kui ära tunnete, võite vähemalt nüüd öelda, et kõik on korras). Pole üldsegi ime, et mõne mehe spontaanse idee tagajärjel kutsutakse politsei ja romantik veedab ülejäänud osa õhtust betoonil. Väiksematest vigadest ei hakka ma rääkimagi - hüppame meestena lihtsalt ühelt vealt teisele nagu nupud lauamängus.